title: Komisijas Lēmums ( 2009. gada 14. decembris ) par Eiropas Savienības finansiālo atbalstu dažām Kopienas references laboratorijām dzīvnieku veselības un dzīvu dzīvnieku jomā 2010. gadā (izziņots ar dokumenta numuru C(2009) 9965)

text:
               16.12.2009

               LV

               Eiropas Savienības Oficiālais Vēstnesis

               L 330/88

      KOMISIJAS LĒMUMS

   (2009. gada 14. decembris)
   par Eiropas Savienības finansiālo atbalstu dažām Kopienas references laboratorijām dzīvnieku veselības un dzīvu dzīvnieku jomā 2010. gadā
   (izziņots ar dokumenta numuru C(2009) 9965)
   (Autentiski ir tikai teksti angļu, dāņu, franču, spāņu, vācu un zviedru valodā)
   (2009/961/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 31. panta 1. punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2), un jo īpaši tās 32. panta 7. punktu,
   tā kā:

               (1)

               Ievērojot Lēmuma 2009/470/EK 31. panta 1. punktu, Eiropas Savienības atbalstu drīkst piešķirt Kopienas references laboratorijām, kuras darbojas dzīvnieku veselības un dzīvu dzīvnieku jomā.

               (2)

               Komisijas 2006. gada 28. novembra Regula (EK) Nr. 1754/2006, ar ko nosaka sīki izstrādātus noteikumus par Kopienas finansiālā atbalsta piešķiršanu Kopienas references laboratorijām dzīvnieku barības, pārtikas un dzīvnieku veselības nozarē (3), paredz, ka Eiropas Savienības finansiālo atbalstu piešķir tad, ja efektīvi tiek īstenotas apstiprinātās darba programmas un ja atbalsta saņēmēji noteiktajos termiņos sniedz visu vajadzīgo informāciju.

               (3)

               Saskaņā ar Regulas (EK) Nr. 1754/2006 2. pantu Komisijas un Kopienas references laboratoriju savstarpējās attiecības ir noteiktas partnerattiecību nolīgumā, kuru noslēdz kopā ar daudzgadu darba programmu.

               (4)

               Komisija ir novērtējusi Kopienas references laboratoriju iesniegtās darba programmas un tām atbilstošās budžeta tāmes 2010. gadam.

               (5)

               Tādēļ Eiropas Savienības finansiālais atbalsts jāpiešķir Kopienas references laboratorijām, kas izraudzītas šādos tiesību aktos paredzēto pienākumu un uzdevumu veikšanai:

                           —

                           Padomes 1992. gada 29. aprīļa Direktīva 92/35/EEK, ar ko paredz kontroles noteikumus un pasākumus Āfrikas zirgu mēra apkarošanai (4),

                           —

                           Padomes 1992. gada 14. jūlija Direktīva 92/66/EEK, ar ko ievieš Kopienas pasākumus Ņūkāslas slimības kontrolei (5),

                           —

                           Padomes 1992. gada 17. decembra Direktīva 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (6),

                           —

                           Padomes 1993. gada 24. jūnija Direktīva 93/53/EEK, ar ko ievieš obligātos Kopienas pasākumus noteiktu zivju slimību kontrolei (7),

                           —

                           Padomes 1995. gada 22. decembra Direktīva 95/70/EK, ar ko ievieš Kopienas obligātos pasākumus noteiktu gliemeņu slimību kontrolei (8),

                           —

                           Padomes 2000. gada 20. marta Lēmums 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (9),

                           —

                           Padomes 2000. gada 20. novembra Direktīva 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (10),

                           —

                           Padomes 2001. gada 23. oktobra Direktīva 2001/89/EK par Kopienas pasākumiem klasiskā cūku mēra kontrolei (11),

                           —

                           Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (12),

                           —

                           Padomes 2003. gada 29. septembra Direktīva 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (13),

                           —

                           Padomes 1996. gada 23. jūlija Lēmums 96/463/EK, ar ko nosaka references struktūru, kas atbild par sadarbību liellopu sugas tīršķirnes vaislas dzīvnieku testēšanas metožu un rezultātu novērtējuma unificēšanā (14),

                           —

                           Regula (EK) Nr. 882/2004 attiecībā uz brucelozi,

                           —

                           Padomes 2005. gada 20. decembra Direktīva 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (15),

                           —

                           Padomes 2006. gada 24. oktobra Direktīva 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (16),

                           —

                           Komisijas 2008. gada 28. februāra Regula (EK) Nr. 180/2008 par Kopienas references laboratoriju zirgu slimībām, izņemot Āfrikas zirgu mēri, ar kuru groza Eiropas Parlamenta un Padomes Regulas (EK) Nr. 882/2004 VII pielikumu (17),

                           —

                           Komisijas 2008. gada 28. jūlija Regula (EK) Nr. 737/2008, ar ko izrauga Kopienas references laboratorijas vēžveidīgo slimību, trakumsērgas un govju tuberkulozes jomā, nosaka papildu pienākumus un uzdevumus Kopienas references laboratorijām trakumsērgas un govju tuberkulozes jomā un groza VII pielikumu Eiropas Parlamenta un Padomes Regulai (EK) Nr. 882/2004 (18).

               (6)

               Turklāt finansiālajam atbalstam, kas paredzēts Kopienas references laboratoriju semināru organizēšanai un norisei, jāatbilst Regulā (EK) Nr. 1754/2006 izklāstītajiem attiecināmo izdevumu saņemšanas noteikumiem.

               (7)

               Regula (EK) Nr. 1754/2006 paredz noteikumus par attiecināmiem izdevumiem attiecībā uz semināriem, kurus organizē Kopienas references laboratorijas. Tā arī nosaka finansiālā atbalsta apjomu ne vairāk kā 32 semināra dalībniekiem. Atkāpes no šā ierobežojuma saskaņā ar Regulas (EK) Nr. 1754/2006 13. panta 3. punktu var piešķirt dažām Kopienas references laboratorijām, kurām vajadzīgs atbalsts, lai nodrošinātu semināra apmeklējumu vairāk nekā 32 dalībniekiem un lai panāktu vislabākos rezultātus semināros, ko tās organizē. Atkāpes var iegūt, ja Kopienas references laboratorija uzņemas vadošo lomu un atbildību organizēt semināru kopā ar citu Kopienas references laboratoriju.

               (8)

               Saskaņā ar 3. panta 2. punkta a) apakšpunktu un 13. pantu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (19) dzīvnieku slimību izskaušanas un kontroles programmas (veterināros pasākumus) finansē Eiropas Lauksaimniecības garantiju fonds (ELGF). Turklāt minētās regulas 13. panta otrajā daļā paredzēts, ka attiecīgi pamatotos ārkārtas gadījumos attiecībā uz pasākumiem un programmām, uz ko attiecas Lēmums 2009/470/EK par izdevumiem veterinārijas jomā, fonds sedz izdevumus, kas saistīti ar dalībvalstu un ELGF atbalsta saņēmēju administratīvajām un personāla izmaksām. Finanšu kontroles nolūkos jāpiemēro Regulas (EK) Nr. 1290/2005 9., 36. un 37. pants.

               (9)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Attiecībā uz Āfrikas zirgu mēri Eiropas Savienība piešķir finansiālu atbalstu Laboratorio Central de Sanidad Animal de Algete, Algete (Madride), Spānijā, Direktīvas 92/35/EEK III pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 150 000, no kuriem ne vairāk kā EUR 50 000 ir paredzēti, lai organizētu darbsemināru par Āfrikas zirgu mēri.
   Kā minēts Regulas (EK) Nr. 1754/2006 13. panta 3. punktā, šā panta pirmajā daļā minētā laboratorija var pieprasīt finansiālu atbalstu ne vairāk kā 50 dalībniekiem, kuri piedalās kādā no šā panta otrajā daļā minētajiem semināriem, jo tā organizēs kopēju semināru.
   2. pants
   Attiecībā uz Ņūkāslas slimību Eiropas Savienība piešķir finansiālu atbalstu Veterinary Laboratories Agency, New Haw, Weybridge, Apvienotajā Karalistē, Direktīvas 92/66/EEK V pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 88 000.
   3. pants
   Attiecībā uz cūku vezikulāro slimību Eiropas Savienība piešķir finansiālu atbalstu AFRC Institute for Animal Health, Pirbright Laboratory, Pirbright, Apvienotajā Karalistē, Direktīvas 92/119/EEK III pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 120 000.
   4. pants
   Attiecībā uz zivju slimībām Eiropas Savienība piešķir finansiālo atbalstu Technical University of Denmark, National Veterinary Institute, Department of Poultry, Fish and Fur Animals, Århus, Dānijā, Direktīvas 2006/88/EK VI pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 255 000.
   5. pants
   Attiecībā uz gliemeņu slimībām Eiropas Savienība piešķir finansiālu atbalstu IFREMER, La Tremblade, Francijā, Direktīvas 2006/88/EK VI pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajam institūtam var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 105 000.
   6. pants
   Attiecībā uz trakumsērgas seroloģiju Eiropas Savienība piešķir finansiālu atbalstu AFSSA, Laboratoire d’études sur la rage et la pathologie des animaux sauvages, Nancy, Francijā, Lēmuma 2000/258/EK II pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 140 000.
   7. pants
   Attiecībā uz infekciozo katarālo drudzi Eiropas Savienība piešķir finansiālu atbalstu AFRC Institute for Animal Health, Pirbright Laboratory, Pirbright, Apvienotajā Karalistē, Direktīvas 2000/75/EK II pielikuma B daļā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 280 000.
   8. pants
   Attiecībā uz klasisko cūku mēri Eiropas Savienība piešķir finansiālu atbalstu Institut für Virologie der Tierärztlichen Hochschule Hannover, Hannover, Vācijā, Direktīvas 2001/89/EK IV pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajam institūtam var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 385 000, no kuriem ne vairāk kā EUR 25 000 ir paredzēti, lai organizētu darbsemināru par klasiskā cūku mēra diagnosticēšanas metodēm.
   9. pants
   Attiecībā uz Āfrikas cūku mēri Eiropas Savienība piešķir finansiālu atbalstu Centro de Investigación en Sanidad Animal, Valdeolmos, Madrid, Spānijā, Direktīvas 2002/60/EK V pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajam pētniecības centram var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 140 000.
   10. pants
   Attiecībā uz mutes un nagu sērgu Eiropas Savienība piešķir finansiālu atbalstu Institute for Animal Health, Pirbright Laboratory, of the Biotechnology and Biological Sciences Research Council (BBSRC), Pirbright, Apvienotajā Karalistē, Direktīvas 2003/85/EK XVI pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 350 000.
   11. pants
   Attiecībā uz sadarbību, lai panāktu tīršķirnes vaislas liellopu pārbaudes metožu un rezultātu novērtēšanas vienādošanu, Eiropas Savienība piešķir finansiālu atbalstu INTERBULL Centre, Department of Animal Breeding and Genetics, Swedish University of Agricultural Sciences, Uppsala, Zviedrijā, Lēmuma 96/463/EK II pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajam centram var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 150 000.
   12. pants
   Attiecībā uz brucelozi Eiropas Savienība piešķir finansiālu atbalstu AFSSA, Laboratoire d’études et de recherches en pathologie animale et zoonoses, Maisons-Alfort, Francijā, Regulas (EK) Nr. 882/2004 32. panta 2. punktā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 240 000.
   13. pants
   Attiecībā uz putnu gripu Eiropas Savienība piešķir finansiālu atbalstu Veterinary Laboratories Agency (VLA), New Haw, Weybridge, Apvienotajā Karalistē, Direktīvas 2005/94/EK VII pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 380 000.
   14. pants
   Attiecībā uz vēžveidīgo slimībām Eiropas Savienība piešķir finansiālo atbalstu Centre for Environment, Fisheries & Aquaculture Science (Cefas), Weymouth Laboratory, Apvienotajā Karalistē, Direktīvas 2006/88/EK VI pielikuma I daļā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 140 000, no kuriem ne vairāk kā EUR 30 000 ir paredzēti, lai organizētu darbsemināru par vēžveidīgo slimībām.
   15. pants
   Attiecībā uz zirgu slimībām, izņemot Āfrikas zirgu mēri, Eiropas Savienība piešķir finansiālo atbalstu AFSSA, Laboratoire d’études et de recherches en pathologie animale et zoonoses/Laboratoire d’études et de recherche en pathologie equine, Francijā, Regulas (EK) Nr. 180/2008 pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 530 000, no kuriem ne vairāk kā EUR 30 000 ir paredzēti, lai organizētu darbsemināru par zirgu slimībām.
   16. pants
   Attiecībā uz trakumsērgu Eiropas Savienība piešķir finansiālo atbalstu AFSSA, Laboratoire d’études sur la rage et la pathologie des animaux sauvages, Nancy, Francijā, Regulas (EK) Nr. 737/2008 I pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 275 000, no kuriem ne vairāk kā EUR 25 000 ir paredzēti, lai organizētu darbsemināru par trakumsērgu.
   17. pants
   Attiecībā uz tuberkulozi Eiropas Savienība piešķir finansiālo atbalstu Laboratorio de Vigilancia Veterinaria (VISAVET), Facultad de Veterinaria, Universidad Complutense de Madrid, Madrid, Spānijā, Regulas (EK) Nr. 737/2008 II pielikumā noteikto pienākumu un uzdevumu veikšanai.
   Kā noteikts Regulā (EK) Nr. 1754/2006, Eiropas Savienības finansiālais atbalsts ir 100 % apmērā no attiecināmām izmaksām, kas minētajai laboratorijai var rasties saistībā ar darba programmu, un laikposmā no 2010. gada 1. janvāra līdz 31. decembrim nepārsniedz EUR 150 000.
   18. pants
   Šis lēmums ir adresēts:

               —

               attiecībā uz Āfrikas zirgu mēri: Laboratorio Central de Sanidad Animal, Ministerio de Agricultura, Pesca y Alimentación, Ctra. De Algete km. 8, Valdeolmos, 28110, Algete (Madrid), Spānijā,

               —

               attiecībā uz Ņūkāslas slimību: Veterinary Laboratories Agency (VLA) Weybridge, New Haw, Addelstone Surrey KT15 3NB, Apvienotajā Karalistē,

               —

               attiecībā uz cūku vezikulāro slimību: AFRC Institute for Animal Health, Pirbright Laboratory, Pirbright, Woking, Surrey GU24 ONF, Apvienotajā Karalistē,

               —

               attiecībā uz zivju slimībām: the Technical University of Denmark, National Veterinary Institute, Department of Poultry, Fish and Fur Animals, Hangøvej 2, 8200 Århus Dānijā,

               —

               attiecībā uz gliemeņu slimībām: IFREMER, B.P. 133 17390 La Tremblade, Francijā,

               —

               attiecībā uz trakumsērgas seroloģiju: AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, Francijā,

               —

               attiecībā uz infekciozo katarālo drudzi: AFRC Institute for Animal Health, Pirbright Laboratory, Pirbright, Woking, Surrey GU24 ONF, Apvienotajā Karalistē,

               —

               attiecībā uz klasisko cūku mēri: Institut für Virologie der Tierärztlichen Hochschule, Bischofsholer Damm 15, D-3000, Hannover, Vācijā,

               —

               attiecībā uz Āfrikas cūku mēri: Centro de Investigación en Sanidad Animal, Ctra. De Algete a El Casar, Valdeolmos 28130, Madrid, Spānijā,

               —

               attiecībā uz mutes un nagu sērgu: AFRC Institute for Animal Health, Pirbright Laboratory, Pirbright, Woking, Surrey GU24 ONF, Apvienotajā Karalistē,

               —

                  INTERBULL Centre, Department of Animal Breeding and Genetics SLU, Swedish University of Agricultural Sciences, Box: 7023; S-750 07 Uppsala, Zviedrijā,

               —

               attiecībā uz brucelozi: AFSSA, Laboratoire d’études et de recherches en pathologie animale et zoonoses, 23 avenue du Général de Gaulle 94706 Maisons-Alfort, Cedex Francijā,

               —

               attiecībā uz putnu gripu: Veterinary Laboratories Agency (VLA) Weybridge, New Haw, Addelstone Surrey KT15 3NB, Apvienotajā Karalistē,

               —

               attiecībā uz vēžveidīgo slimībām: Centre for Environment, Fisheries & Aquaculture Science (Cefas), Weymouth Laboratory, The Nothe, Barrack Road, Weymouth, Dorset DT4 8UB, Apvienotajā Karalistē,

               —

               attiecībā uz zirgu slimībām: AFSSA, Laboratoire d’études et de recherches en pathologie animale et zoonoses, 23 avenue du Général de Gaulle 94706 Maisons-Alfort, Cedex Francijā,

               —

               attiecībā uz trakumsērgu: AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, Francijā,

               —

               attiecībā uz tuberkulozi: VISAVET - Laboratorio de vigilancia veterinaria, Facultad de Veterinaria, Universidad Complutense de Madrid, Avda. Puerta de Hierro, s/n. Ciudad Universitaria, 28040. Madrid, Spānijā.

      Briselē, 2009. gada 14. decembrī

            Komisijas vārdā –

            Komisijas locekle

         Androulla VASSILIOU

      (1)  OV L 155, 18.6.2009., 30. lpp.

      (2)  OV L 165, 30.4.2004., 1. lpp.

      (3)  OV L 331, 29.11.2006., 8. lpp.

      (4)  OV L 157, 10.6.1992., 19. lpp.

      (5)  OV L 260, 5.9.1992., 1. lpp.

      (6)  OV L 62, 15.3.1993., 69. lpp.

      (7)  OV L 175, 19.7.1993., 23. lpp.

      (8)  OV L 332, 30.12.1995., 33. lpp.

      (9)  OV L 79, 30.3.2000., 40. lpp.

      (10)  OV L 327, 22.12.2000., 74. lpp.

      (11)  OV L 316, 1.12.2001., 5. lpp.

      (12)  OV L 192, 20.7.2002., 27. lpp.

      (13)  OV L 306, 22.11.2003., 1. lpp.

      (14)  OV L 192, 2.8.1996., 19. lpp.

      (15)  OV L 10, 14.1.2006., 16. lpp.

      (16)  OV L 328, 24.11.2006., 14. lpp.

      (17)  OV L 56, 29.2.2008., 4. lpp.

      (18)  OV L 201, 30.7.2008., 29. lpp.

      (19)  OV L 209, 11.8.2005., 1. lpp.


Svarīgs juridisks paziņojums

|

52007BP0122(02)

2. Eiropas Parlamenta 2007. gada 24. aprīļa lēmums par Eiropas Izglītības fonda kontu slēgšanu attiecībā uz 2005. finanšu gadu (C6-0396/2006 - 2006/2163(DEC))

Oficiālais Vēstnesis 074 E , 20/03/2008 Lpp. 0239 - 0241

		2.Eiropas Parlamenta 2007. gada 24. aprīļa lēmums par Eiropas Izglītības fonda kontu slēgšanu attiecībā uz 2005. finanšu gadu (C6-0396/2006 — 2006/2163(DEC))Eiropas Parlaments,- ņemot vērā Eiropas Izglītības fonda 2005. finanšu gada galīgos pārskatus [1],- ņemot vērā Revīzijas palātas Ziņojumu par Eiropas Izglītības fonda 2005. finanšu gada pārskatiem ar Fonda atbildēm [2],- ņemot vērā Padomes 2007. gada 27. februāra ieteikumu (5711/2007 — C6-0080/2007),- ņemot vērā EK līgumu un it īpaši tā 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [3], un it īpaši tās 185. pantu,- ņemot vērā Padomes 1990. gada 7. maija Regulu (EEK) Nr. 1360/90, ar ko izveido Eiropas Izglītības fondu [4], un it īpaši tās 11. pantu,- ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 94. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0113/2007),1. konstatē, ka Eiropas Izglītības fonda 2004. un 2005. gada galīgie pārskati ir šādi:Avots: Fonda dati. Tabulā ir apkopoti fonda gada pārskatos sniegtie dati.(EUR 1000) |Ieņēmumu un izdevumu pārskats par 2004. un 2005. finanšu gadu || 2005 | 2004 |IeņēmumiKomisijas subsīdijas | 18500 | 17600 |Citi donori — Itālijas Ārlietu ministrija | 479 | 800 |Citi donori — Komisija — MEDA ETE konvencija | 2500 | 0 |Citi donori — Komisija — TEMPUS TA 2004/05 konvencija | 1739 | 0 |Dažādi ieņēmumi | 34 | 80 |Ieņēmumi kopā (a) | 23252 | 18480 |IzdevumiPersonāls — budžeta I sadaļa— Maksājumi | 11310 | 11122 |— Pārnestās apropriācijas | 478 | 123 |Administrācija — budžeta II sadaļa— Maksājumi | 1232 | 1213 |— Pārnestās apropriācijas | 326 | 247 |Pamatdarbības — budžeta III sadaļa— Maksājumi | 2818 | 3449 |— Pārnestās apropriācijas | 1925 | 1168 |Piešķirtie ieņēmumi — budžeta IV sadaļa— Maksājumi | 123 | 260 |— Saņemtās apropriācijas, kas nav izlietotas 2005. gadā | 356 | 540 |Komisija — MEDA ETE nolīgumi — budžeta V sadaļa— Maksājumi | 135 | 0 |— Saņemtās apropriācijas, kas nav izlietotas 2005. gadā | 2365 | 0 |Komisija — TEMPUS TA 2004/05 nolīgumi — budžeta VI sadaļa— Maksājumi | 677 | 0 |— Saņemtās apropriācijas, kas nav izlietotas 2005. gadā | 1062 | 0 |Izdevumi kopā (b) | 22808 | 18122 |Finanšu gada rezultāti (a-b) | 444 | 358 |Atlikums, kas pārnests no iepriekšējā finanšu gada | -759 | -1318 |Pārnestās un anulētās apropriācijas | 388 | 204 |Atmaksājumi Komisijai | 0 | 0 |Valūtas maiņas kursa atšķirības | 1 | -4 |Finanšu gada atlikums | 74 | -759 |2. apstiprina Eiropas Izglītības fonda kontu slēgšanu attiecībā uz 2005. finanšu gadu;3. uzdod priekšsēdētājam nosūtīt šo lēmumu Eiropas Izglītības fonda direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).[1] OV C 266, 31.10.2006., 40. lpp.[2] OV C 312, 19.12.2006., 73. lpp.[3] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[4] OV L 131, 23.5.1990., 1. lpp. Regulā jaunākie grozījumi izdarīti ar Regulu (EK) Nr. 1648/2003 (OV L 245, 29.9.2003., 22. lpp.).[5] OV L 357, 31.12.2002., 72. lpp.--------------------------------------------------


title: Padomes Lēmums (ES) 2016/351 (2016. gada 4. marts), ar ko nosaka nostāju, kas Eiropas Savienības vārdā ir jāieņem Pasaules Tirdzniecības organizācijas Vispārējā padomē attiecībā uz Jordānijas lūgumu par PTO īpašo izņēmumu pārejas periodam tās eksporta subsīdiju programmas slēgšanai

text:
               11.3.2016

               LV

               Eiropas Savienības Oficiālais Vēstnesis

               L 65/63

         PADOMES LĒMUMS (ES) 2016/351
   (2016. gada 4. marts),
   ar ko nosaka nostāju, kas Eiropas Savienības vārdā ir jāieņem Pasaules Tirdzniecības organizācijas Vispārējā padomē attiecībā uz Jordānijas lūgumu par PTO īpašo izņēmumu pārejas periodam tās eksporta subsīdiju programmas slēgšanai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Marrākešas līguma par Pasaules Tirdzniecības organizācijas izveidošanu (“PTO līgums”) IX panta 3. un 4. punktā ir noteiktas procedūras, saskaņā ar kurām piemēro izņēmumus attiecībā uz Daudzpusējiem tirdzniecības nolīgumiem PTO līguma 1.A, 1.B vai 1.C pielikumā un to pielikumos.

               (2)

               Jordānijai 2007. gada 27. jūlijā tika piešķirts pagarinājums pārejas periodam, kas Nolīgumā par subsīdijām un kompensācijas pasākumiem (“SKP nolīgums”) paredzēts, lai slēgtu tās eksporta subsīdiju programmu, kas izpaužas kā daļējs vai pilnīgs atbrīvojums no ienākuma nodokļa par peļņu, kas gūta no dažiem eksporta veidiem. Minētais pagarinājums turpinājās līdz 2013. gada 31. decembrim, pakāpeniskas izbeigšanas periodam beidzoties 2015. gada 31. decembrī, saskaņā ar pagarinājumu turpināšanas procedūrām atbilstīgi SKP nolīguma 27.4. pantam par pārejas periodu saskaņā ar minētā nolīguma 27.2. panta b) punktu attiecībā uz dažām jaunattīstības valstīm.

               (3)

               Saskaņā ar PTO līguma IX panta 3. punktu Jordānija iesniedza lūgumu par īpašo izņēmumu attiecībā uz tās pakāpeniskas izbeigšanas pienākumu, kas noteikts SKP nolīguma 27.4. pantā, līdz 2018. gada 31. decembrim attiecībā uz tās eksporta subsīdiju programmu.

               (4)

               Šā izņēmuma piešķiršana neradītu negatīvu ietekmi uz Savienības ekonomiku vai tirdzniecības interesēm un sniegtu atbalstu Jordānijai tās centienos risināt ekonomikas problēmas, ar kurām tā saskaras sakarā ar sarežģīto un nestabilo politisko situāciju reģionā.

               (5)

               Tāpēc ir lietderīgi noteikt nostāju, kas Savienības vārdā ir jāieņem PTO Vispārējā padomē, lai atbalstītu Jordānijas lūgumu par īpašo izņēmumu,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības vārdā ir jāieņem Pasaules Tirdzniecības organizācijas Vispārējā padomē, ir atbalstīt Jordānijas lūgumu par īpašo izņēmumu, lai līdz 2018. gada 31. decembrim tiktu pagarināts pārejas periods tās eksporta subsīdiju programmas atcelšanai saskaņā ar lūguma par īpašo izņēmumu noteikumiem.
   Šo nostāju pauž Komisija.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 4. martā

            Padomes vārdā –

            priekšsēdētāja

         S.A.M. DIJKSMA


title: 2011/642/ES: Komisijas Lēmums ( 2011. gada 29. septembris ), ar ko izbeidz antidempinga procedūru attiecībā uz konkrētu Ķīnas Tautas Republikas izcelsmes grafīta elektrodu sistēmu importu

text:
               30.9.2011

               LV

               Eiropas Savienības Oficiālais Vēstnesis

               L 254/20

         KOMISIJAS LĒMUMS
   (2011. gada 29. septembris),
   ar ko izbeidz antidempinga procedūru attiecībā uz konkrētu Ķīnas Tautas Republikas izcelsmes grafīta elektrodu sistēmu importu
   (2011/642/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 9. pantu,
   pēc apspriešanās ar Padomdevēju komiteju,
   tā kā:
   A.   PROCEDŪRA

               (1)

               Eiropas Komisija (“Komisija”) 2010. gada 5. novembrī saņēma sūdzību par noteiktu Ķīnas Tautas Republikas (“Ķīna”) grafīta elektrodu sistēmu (“grafīta elektrodi”) dempingu, kas, iespējams, rada kaitējumu, kuru saskaņā ar pamatregulas 5. pantu iesniedza Eiropas Oglekļa un grafīta asociācija (“sūdzības iesniedzējs”) to ražotāju vārdā, kas pārstāv lielu daļu – šajā gadījumā vairāk nekā 50 % – no konkrētu grafīta elektrodu sistēmu kopējā ražošanas apjoma Savienībā.

               (2)

               Sūdzībā bija iekļauti pirmšķietami pierādījumi tam, ka dempings pastāv un rada būtisku kaitējumu, kas tika atzīts par pietiekamu, lai attaisnotu antidempinga procedūras sākšanu.

               (3)

               Pēc apspriešanās ar Padomdevēju komiteju Komisija ar Eiropas Savienības Oficiālajā Vēstnesī publicētu paziņojumu (2) sāka antidempinga procedūru attiecībā uz konkrētu Ķīnas izcelsmes grafīta elektrodu sistēmu importu Savienībā.

               (4)

               Par procedūras sākšanu Komisija oficiāli paziņoja zināmajiem iesaistītajiem Ķīnas ražotājiem eksportētājiem, importētājiem, tirgotājiem, lietotājiem un apvienībām, kā arī Ķīnas iestādēm un visiem zināmajiem Savienības ražotājiem. Ieinteresētajām personām paziņojumā par procedūras sākšanu norādītajā termiņā bija dota iespēja rakstiski paziņot savu viedokli un lūgt, lai tās tiktu uzklausītas.

               (5)

               Tika uzklausītas visas ieinteresētās personas, kas to lūdza un minēja konkrētus iemeslus, kāpēc tās būtu jāuzklausa.

         B.   SŪDZĪBAS ATSAUKŠANA UN PROCEDŪRAS IZBEIGŠANA

               (6)

               Sūdzības iesniedzējs ar 2011. gada 8. jūlija vēstuli Komisijai oficiāli atsauca sūdzību.

               (7)

               Saskaņā ar pamatregulas 9. panta 1. punktu procedūru var izbeigt, ja sūdzība ir atsaukta, ja vien šāda izbeigšana nav pretrunā Savienības interesēm.

               (8)

               Šajā saistībā jāpiemin, ka Komisija neatklāja nevienu iemeslu, kāpēc procedūras izbeigšana būtu pretrunā Savienības interesēm, un arī ieinteresētās personas šādus iemeslus neminēja. Tāpēc Komisija uzskatīja, ka pašreizējā procedūra būtu jāizbeidz. Par to attiecīgi informēja ieinteresētās personas, un tām bija iespēja izteikt piezīmes. Piezīmes par to, ka šāda izbeigšana būtu pretrunā Savienības interesēm, netika saņemtas.

               (9)

               Tāpēc Komisija secina, ka antidempinga procedūra attiecībā uz konkrētu Ķīnas Tautas Republikas izcelsmes grafīta elektrodu sistēmu importu Savienībā būtu jāizbeidz,

         IR PIEŅĒMUSI ŠO LĒMUMU.
   1. pants
   Ar šo tiek izbeigta antidempinga procedūra attiecībā uz tādu konkrētu Ķīnas Tautas Republikas izcelsmes grafīta elektrodu importu, kurus izmanto elektriskajās krāsnīs, kuru blīvums ir 1,5 g/cm3 vai vairāk un elektropretestība ir 7 μΩ.m vai mazāk, un kurus pašlaik klasificē ar KN kodu ex 8545 11 00 un tajos izmantotos savienotājus – ar KN kodu ex 8545 90 90.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2011. gada 29. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 343, 22.12.2009., 51. lpp.

      (2)  OV C 343, 17.12.2010., 24. lpp.


title: Eiropas Parlamenta Lēmums (ES) 2017/1630 (2017. gada 27. aprīlis) par astotā, devītā, desmitā un vienpadsmitā Eiropas Attīstības fonda 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/143

         EIROPAS PARLAMENTA LĒMUMS (ES) 2017/1630
   (2017. gada 27. aprīlis)
   par astotā, devītā, desmitā un vienpadsmitā Eiropas Attīstības fonda 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā astotā, devītā, desmitā un vienpadsmitā Eiropas Attīstības fonda finanšu pārskatus un ieņēmumu un izdevumu pārskatus par 2015. finanšu gadu (COM(2016) 485 – C8-0326/2016),

               —

               ņemot vērā finanšu informāciju par Eiropas Attīstības fondu (COM(2016) 386),

               —

               ņemot vērā Revīzijas palātas gada pārskatu par darbībām, ko finansē no astotā, devītā, desmitā un vienpadsmitā Eiropas Attīstības fonda (EAF) 2015. finanšu gadā, un Komisijas atbildes (1),

               —

               ņemot vērā deklarāciju par pārskatu ticamību (2) un pakārtoto darījumu likumību un pareizību, ko Revīzijas palāta ir sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumus par budžeta izpildes apstiprinājumu, ko sniedz Komisijai attiecībā uz Eiropas attīstības fondu īstenotajām darbībām 2015. finanšu gadā (05376/2017-C8-0081/2017, 05377/2017-C8-0082/2017, 05378/2017-C8-0083/2017, 05379/2017-C8-0084/2017),

               —

               ņemot vērā Komisijas ziņojumu par turpmāko rīcību attiecībā uz budžeta izpildes apstiprināšanu 2014. finanšu gadā (COM(2016) 674) un tam pievienotos Komisijas dienestu darba dokumentus (SWD(2016) 338 un SWD(2016) 339),

               —

               ņemot vērā Partnerattiecību nolīgumu starp Āfrikas, Karību jūras reģiona un Klusā okeāna (ĀKK) valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū (3) un grozīts 2010. gada 22. jūnijā Vagadugu (Burkinafaso) (4),

               —

               ņemot vērā Padomes 2013. gada 25. novembra Lēmumu 2013/755/ES par aizjūras zemju un teritoriju asociāciju ar Eiropas Savienību (“Lēmums par aizjūras asociāciju”) (5),

               —

               ņemot vērā 33. pantu Iekšējā nolīgumā, ko 1995. gada 20. decembrī noslēdza Padomē sanākušie dalībvalstu valdību pārstāvji, par Kopienas atbalsta finansēšanu un pārvaldību saskaņā ar Otro finanšu protokolu, kurš pievienots Ceturtajai ĀKK un EK konvencijai (6),

               —

               ņemot vērā 32. pantu Iekšējā nolīgumā, ko 2000. gada 18. septembrī noslēdza Padomē sanākušie dalībvalstu valdību pārstāvji, par Kopienas atbalsta finansēšanu un pārvaldību saskaņā ar Finanšu protokolu, kurš pievienots Āfrikas, Karību jūras reģiona un Klusā okeāna valstu un Eiropas Kopienas un tās dalībvalstu partnerattiecību nolīgumam, kas noslēgts 2000. gada 23. jūnijā Kotonū (Beninā), un par finansiāla atbalsta piešķiršanu tām aizjūras zemēm un teritorijām, uz kurām attiecas EK līguma ceturtā daļa (7),

               —

               ņemot vērā 11. pantu Iekšējā nolīgumā, ko 2006. gada 17. jūlijā noslēdza Padomē sanākušie dalībvalstu valdību pārstāvji, par Kopienas atbalsta finansēšanu saskaņā ar daudzgadu finanšu shēmu laikposmam no 2008. līdz 2013. gadam atbilstoši ĀKK un EK Partnerattiecību nolīgumam un par finansiāla atbalsta piešķiršanu tām aizjūras zemēm un teritorijām, uz kurām attiecas EK līguma ceturtā daļa (8),

               —

               ņemot vērā 11. pantu Iekšējā nolīgumā, ko 2013. gada 24. un 26. jūnijā noslēdza Padomē sanākušie Eiropas Savienības dalībvalstu valdību pārstāvji, par Eiropas Savienības atbalsta finansēšanu saskaņā ar daudzgadu finanšu shēmu laikposmam no 2014. līdz 2020. gadam atbilstoši ĀKK un ES Partnerattiecību nolīgumam un par finansiāla atbalsta piešķiršanu tām aizjūras zemēm un teritorijām, uz kurām attiecas Līguma par Eiropas Savienības darbību ceturtā daļa (9),

               —

               ņemot vērā Līguma par Eiropas Savienības darbību 319. pantu,

               —

               ņemot vērā 74. pantu 1998. gada 16. jūnija Finanšu regulā, kas attiecas uz sadarbību attīstības finansēšanas jomā atbilstīgi Ceturtajai ĀKK un EK konvencijai (10),

               —

               ņemot vērā 119. pantu 2003. gada 27. marta Finanšu regulā, ko piemēro 9. Eiropas Attīstības fondam (11),

               —

               ņemot vērā 50. pantu Padomes 2008. gada 18. februāra Regulā (EK) Nr. 215/2008 par Finanšu regulu, ko piemēro 10. Eiropas Attīstības fondam (12),

               —

               ņemot vērā 48. pantu Padomes 2015. gada 2. marta Regulā (ES) 2015/323 par finanšu regulu, ko piemēro 11. Eiropas Attīstības fondam (13),

               —

               ņemot vērā Reglamenta 93. pantu, 94. panta trešo ievilkumu un IV pielikumu,

               —

               ņemot vērā Budžeta kontroles komitejas ziņojumu un Attīstības komitejas atzinumu (A8-0125/2017),

               1.

               sniedz Komisijai apstiprinājumu par astotā, devītā, desmitā un vienpadsmitā Eiropas Attīstības fonda 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Revīzijas palātai un Eiropas Investīciju bankai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 375, 13.10.2016., 287. lpp.

      (2)  OV C 375, 13.10.2016., 297. lpp.

      (3)  OV L 317, 15.12.2000., 3. lpp.

      (4)  OV L 287, 4.11.2010., 3. lpp.

      (5)  OV L 344, 19.12.2013., 1. lpp.

      (6)  OV L 156, 29.5.1998., 108. lpp.

      (7)  OV L 317, 15.12.2000., 355. lpp.

      (8)  OV L 247, 9.9.2006., 32. lpp.

      (9)  OV L 210, 6.8.2013., 1. lpp.

      (10)  OV L 191, 7.7.1998., 53. lpp.

      (11)  OV L 83, 1.4.2003., 1. lpp.

      (12)  OV L 78, 19.3.2008., 1. lpp.

      (13)  OV L 58, 3.3.2015., 17. lpp.


title: 2013/58/ES: Padomes Lēmums ( 2013. gada 22. janvāris ), ar ko ieceļ divus Reģionu komitejas locekļus no Nīderlandes

text:
               25.1.2013

               LV

               Eiropas Savienības Oficiālais Vēstnesis

               L 22/20

         PADOMES LĒMUMS
   (2013. gada 22. janvāris),
   ar ko ieceļ divus Reģionu komitejas locekļus no Nīderlandes
   (2013/58/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Nīderlandes valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc J. C. (Co) VERDAAS kunga un A. E. (Anne) BLIEK-DE JONG kundzes pilnvaru termiņa beigām ir atbrīvojušās divas Reģionu komitejas locekļu vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               —

                  Annemieke TRAAG kundze, member of the Executive Council of the Province of Gelderland,

               —

                  A. GIJSBERTS kungs, member of the Executive Council of the Province of Flevoland.

         2. pants
   Šis lēmums stājas spēkā tā pieņemšanas dienā.

      Briselē, 2013. gada 22. janvārī

            Padomes vārdā –

            priekšsēdētājs

         M. NOONAN

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes Lēmums (ES) 2015/1031 (2015. gada 7. maijs) par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Sentlūsiju par īstermiņa uzturēšanās vīzu režīma atcelšanu

text:
               3.7.2015

               LV

               Eiropas Savienības Oficiālais Vēstnesis

               L 173/10

         PADOMES LĒMUMS (ES) 2015/1031
   (2015. gada 7. maijs)
   par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Sentlūsiju par īstermiņa uzturēšanās vīzu režīma atcelšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar tā 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Eiropas Parlamenta un Padomes Regulu (ES) Nr. 509/2014 (1) atsauci uz Sentlūsiju pārcēla no Padomes Regulas (EK) Nr. 539/2001 (2) I pielikuma uz II pielikumu.

               (2)

               Atsaucei uz Sentlūsiju ir pievienota zemsvītras piezīme, kurā norādīts, ka atbrīvojumu no vīzu prasības piemēro no dienas, kad stājas spēkā nolīgums par atbrīvojumu no vīzu prasības, kas jānoslēdz ar Eiropas Savienību.

               (3)

               Padome 2014. gada 9. oktobrī pieņēma lēmumu, ar ko pilnvaroja Komisiju sākt sarunas ar Sentlūsiju par to, lai noslēgtu nolīgumu starp Eiropas Savienību un Sentlūsiju par īstermiņa uzturēšanās vīzu režīma atcelšanu (“nolīgums”).

               (4)

               Sarunas par nolīgumu tika sāktas 2014. gada 12. novembrī, un tās veiksmīgi pabeidza, nolīgumu parafējot vēstuļu apmaiņas veidā 2014. gada 11. decembrī.

               (5)

               Nolīgums būtu jāparaksta, un nolīgumam pievienotās deklarācijas būtu jāapstiprina Savienības vārdā. Nolīgums būtu jāpiemēro provizoriski no tā parakstīšanas dienas, kamēr nav pabeigtas procedūras tā oficiālai noslēgšanai.

               (6)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (3); tādēļ Apvienotā Karaliste nepiedalās šā lēmuma pieņemšanā, un Apvienotajai Karalistei šis lēmums nav saistošs un nav jāpiemēro.

               (7)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (4); tādēļ Īrija nepiedalās šā lēmuma pieņemšanā, un Īrijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek atļauta Nolīguma starp Eiropas Savienību un Sentlūsiju par īstermiņa uzturēšanās vīzu režīma atcelšanu (“nolīgums”) parakstīšana, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Savienības vārdā apstiprina šim lēmumam pievienotās deklarācijas.
   3. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   4. pants
   Nolīgumu piemēro provizoriski no tā parakstīšanas dienas (5) līdz tā noslēgšanas procedūru pabeigšanai.
   5. pants
   Šis lēmums stājas spēkā tā pieņemšanas dienā.

      Briselē, 2015. gada 7. maijā

            Padomes vārdā –

            priekšsēdētājs

         E. RINKĒVIČS

      (1)  Eiropas Parlamenta un Padomes Regula (ES) Nr. 509/2014 (2014. gada 15. maijs), ar kuru groza Padomes Regulu (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (OV L 149, 20.5.2014., 67. lpp.).

      (2)  Padomes Regula (EK) Nr. 539/2001 (2001. gada 15. marts), ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (OV L 81, 21.3.2001., 1. lpp.).

      (3)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

      (4)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

      (5)  Nolīguma parakstīšanas datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2014/429/ES: Padomes Lēmums ( 2014. gada 24. jūnijs ) par nostāju, kas Eiropas Savienības vārdā jāieņem Asociācijas padomē, kura izveidota ar Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, par tāda Asociācijas padomes lēmuma pieņemšanu, ar ko XVIII pielikumā iekļauj attiecīgās ģeogrāfiskās izcelsmes norādes, kuras aizsargātas abu pušu teritorijās

text:
               4.7.2014

               LV

               Eiropas Savienības Oficiālais Vēstnesis

               L 197/66

         PADOMES LĒMUMS
   (2014. gada 24. jūnijs)
   par nostāju, kas Eiropas Savienības vārdā jāieņem Asociācijas padomē, kura izveidota ar Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, par tāda Asociācijas padomes lēmuma pieņemšanu, ar ko XVIII pielikumā iekļauj attiecīgās ģeogrāfiskās izcelsmes norādes, kuras aizsargātas abu pušu teritorijās

      (2014/429/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Nolīgums, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses (1), (“nolīgums”) tika parafēts 2011. gada 22. martā un parakstīts 2012. gada 29. jūnijā.

               (2)

               Saskaņā ar nolīguma 353. panta 4. punktu nolīgumu provizoriski piemēro ar Nikaragvu, Hondurasu un Panamu no 2013. gada 1. augusta, ar Salvadoru un Kostariku no 2013. gada 1. oktobra un ar Gvatemalu no 2013. gada 1. decembra.

               (3)

               Saskaņā ar nolīguma 353. panta 5. punktu katra Puse ir izpildījusi 244. pantā un 245. panta 1. punkta a) un b) apakšpunktā noteiktās prasības attiecībā uz ģeogrāfiskās izcelsmes norāžu tiesību aktu īstenošanu un nolīguma XVII pielikumā uzskaitīto ģeogrāfiskās izcelsmes norāžu reģistrāciju un aizsardzību.

               (4)

               Ar nolīguma 4. pantu ir izveidota Asociācijas padome, kuras uzdevumi, inter alia, ir pārraudzīt nolīguma mērķu izpildi un uzraudzīt tā īstenošanu.

               (5)

               Nolīguma 245. panta 2. punktā paredzēts, ka Asociācijas padomei savā pirmajā sanāksmē jāpieņem lēmums, ar ko XVIII pielikumā (“Aizsargātās ģeogrāfiskās izcelsmes norādes”) iekļauj visus tos XVII pielikumā (“Nosaukumu saraksts, ko piemēro ģeogrāfiskās izcelsmes norāžu aizsardzībai pušu teritorijā”) ietvertos nosaukumus, kuri ir aizsargāti kā ģeogrāfiskās izcelsmes norādes, pēc tam, kad tos veiksmīgi pārbaudījušas Pušu kompetentās valsts vai reģionālās iestādes (“Asociācijas padomes lēmums”).

               (6)

               Asociācijas padomes lēmums attiecas arī uz Centrālamerikas puses citām (papildu) ģeogrāfiskās izcelsmes norādēm, kas uzskaitītas nolīgumam pievienotajā kopīgajā deklarācijā “Nosaukumi, kuri iesniegti reģistrācijai kā ģeogrāfiskās izcelsmes norādes kādā Centrālamerikas puses republikā”; lēmums attiecas uz minētajām norādēm ar noteikumu, ka tās ir reģistrētas kā ģeogrāfiskās izcelsmes norādes izcelsmes Pusē un veiksmīgi pārbaudītas Savienības kompetentajā iestādē.

               (7)

               Iebildumi, kas tika celti pret “Banano de Costa Rica” reģistrāciju Savienībā, ir noraidīti vai nu tāpēc, ka tie neatbilst sabiedriskajā apspriešanā noteiktajiem kritērijiem, vai arī tāpēc, ka pat pieņemamajiem iebildumiem nebija pamatojuma. Šajā sabiedriskajā apspriešanā citi iebildumi netika celti.

               (8)

               Ir lietderīgi noteikt nostāju, kas Savienības vārdā jāieņem Asociācijas padomē par ģeogrāfiskās izcelsmes norādēm, kuras jāiekļauj nolīguma XVIII pantā.

               (9)

               Tāpēc Savienības nostājas pamatā vajadzētu būt pievienotajam Asociācijas padomes lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā jāieņem Asociācijas padomē, kura izveidota ar 4. pantu Nolīgumā, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, par ģeogrāfiskās izcelsmes norādēm, kuras jāiekļauj nolīguma XVIII pielikuma A un B daļā, pamatā ir Asociācijas padomes lēmuma projekts, kas pievienots šim lēmumam.
   Savienības pārstāvji Asociācijas padomē var vienoties par nelieliem tehniskiem labojumiem Asociācijas padomes lēmuma projektā bez Padomes papildu lēmuma.
   2. pants
   Pēc lēmuma pieņemšanas Asociācijas padomē to publicē Eiropas Savienības Oficiālajā Vēstnesī.
   3. pants
   Šis lēmums stājas spēkā tā pieņemšanas dienā.

      Luksemburgā, 2014. gada 24. jūnijā

            Padomes vārdā –

            priekšsēdētājs

         E. VENIZELOS

      (1)  OV L 346, 15.12.2012., 3. lpp.

      PROJEKTS
      ES UN CENTRĀLAMERIKAS ASOCIĀCIJAS PADOMES LĒMUMS Nr. …/2014
      (… gada …)
      par ģeogrāfiskās izcelsmes norādēm, kas jāiekļauj nolīguma XVIII pielikumā
      ES UN CENTRĀLAMERIKAS ASOCIĀCIJAS PADOME,
      ņemot vērā Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, (“nolīgums”) un jo īpaši tā 245. panta 2. punktu,
      tā kā:

                  (1)

                  Saskaņā ar nolīguma 353. panta 4. punktu nolīguma IV daļa tiek piemērota provizoriski ar Nikaragvu, Hondurasu un Panamu no 2013. gada 1. augusta, ar Salvadoru un Kostariku no 2013. gada 1. oktobra un ar Gvatemalu no 2013. gada 1. decembra.

                  (2)

                  Eiropas Savienības puses un Centrālamerikas puses ģeogrāfiskās izcelsmes norādes, kuras uzskaitītas nolīguma XVII pielikumā vai pievienotajā kopīgajā deklarācijā “Nosaukumi, kuri iesniegti reģistrācijai kā ģeogrāfiskās izcelsmes norādes kādā Centrālamerikas puses republikā” un kuras kopš tā laika veiksmīgi pārbaudītas otrās puses kompetentajās iestādēs, ir uzskaitītas XVIII pielikumā saskaņā ar nolīguma IV daļas VI un XIII sadaļu,

            IR PIEŅĒMUSI ŠĀDU LĒMUMU.
      Vienīgais pants
      XVIII pielikuma grozījums
      Šā lēmuma pielikumā uzskaitītās ģeogrāfiskās izcelsmes norādes tiek iekļautas nolīguma XVIII pielikuma A un B daļā, kā paredzēts šā lēmuma pielikumā.
      Šis lēmums stājas spēkā tā pieņemšanas dienā.

         [vieta]…, [datums]…

               ES un Centrālamerikas Asociācijas padomes vārdā

            […]

               Kostarikas vārdā

            […]

               Salvadoras vārdā

            […]

               Gvatemalas vārdā

            […]

               Hondurasas vārdā

            […]

               Nikaragvas vārdā

            […]

               Panamas vārdā

            […]

               Eiropas Savienības vārdā

         PIELIKUMS
         ES UN CENTRĀLAMERIKAS ASOCIĀCIJAS PADOMES LĒMUMA Nr. …

            XVIII PIELIKUMS
            AIZSARGĀTAS ĢEOGRĀFISKĀS IZCELSMES NORĀDES
            A DAĻA
            ES puses ģeogrāfiskās izcelsmes norādes, kas ir aizsargātas Centrālamerikas puses republikās saskaņā ar šā nolīguma IV daļas VI sadaļu (Intelektuālais īpašums)

                        Dalībvalsts

                        NOSAUKUMS

                        RAŽOJUMA APRAKSTS VAI TIPS

                        VĀCIJA

                        Bayerisches Bier

                        Alus

                        VĀCIJA

                        Münchener Bier

                        Alus

                        VĀCIJA

                        Nürnberger Bratwürste/Nürnberger Rostbratwürste

                        Gaļas produkti (termiski apstrādāti, sālīti, kūpināti u. c.)

                        ĪRIJA

                        Irish Cream

                        Stiprie alkoholiskie dzērieni

                        ĪRIJA

                        Irish whiskey/Uisce Beatha/Eireannach/Irish whisky

                        Stiprie alkoholiskie dzērieni

                        GRIEĶIJA

                        Ούζο (Ouzo) (1)

                        Stiprie alkoholiskie dzērieni

                        GRIEĶIJA

                        Σάμος (Samos)

                        Vīns

                        SPĀNIJA

                        Bierzo

                        Vīns

                        SPĀNIJA

                        Brandy de Jerez

                        Stiprie alkoholiskie dzērieni

                        SPĀNIJA

                        Campo de Borja

                        Vīns

                        SPĀNIJA

                        Cariñena

                        Vīns

                        SPĀNIJA

                        Castilla

                        Vīns

                        SPĀNIJA

                        Cataluña

                        Vīns

                        SPĀNIJA

                        Cava

                        Vīns

                        SPĀNIJA

                        Empordá (Ampurdán)

                        Vīns

                        SPĀNIJA

                        Idiazábal

                        Siers

                        SPĀNIJA

                        Jamón de Teruel

                        Gaļas produkti (termiski apstrādāti, sālīti, kūpināti u. c.)

                        SPĀNIJA

                        Jerez – Xérès- Sherry

                        Vīns

                        SPĀNIJA

                        Jijona

                        Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

                        SPĀNIJA

                        Jumilla

                        Vīns

                        SPĀNIJA

                        La Mancha

                        Vīns

                        SPĀNIJA

                        Los Pedroches

                        Gaļas produkti (termiski apstrādāti, sālīti, kūpināti u. c.)

                        SPĀNIJA

                        Málaga

                        Vīns

                        SPĀNIJA

                        Manzanilla – Sanlúcar de Barrameda

                        Vīns

                        SPĀNIJA

                        Navarra

                        Vīns

                        SPĀNIJA

                        Penedés

                        Vīns

                        SPĀNIJA

                        Priorat

                        Vīns

                        SPĀNIJA

                           Queso Manchego
                            (2)

                        Siers

                        SPĀNIJA

                        Rías Baixas

                        Vīns

                        SPĀNIJA

                        Ribera del Duero

                        Vīns

                        SPĀNIJA

                        Rioja

                        Vīns

                        SPĀNIJA

                        Rueda

                        Vīns

                        SPĀNIJA

                        Somontano

                        Vīns

                        SPĀNIJA

                        Toro

                        Vīns

                        SPĀNIJA

                        Turrón de Alicante

                        Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

                        SPĀNIJA

                        Utiel-Requena

                        Vīns

                        SPĀNIJA

                        Valdepeñas

                        Vīns

                        SPĀNIJA

                        Valencia

                        Vīns

                        FRANCIJA

                        Alsace

                        Vīns

                        FRANCIJA

                        Anjou

                        Vīns

                        FRANCIJA

                        Armagnac

                        Stiprie alkoholiskie dzērieni

                        FRANCIJA

                        Beaujolais

                        Vīns

                        FRANCIJA

                        Bordeaux

                        Vīns

                        FRANCIJA

                        Bourgogne

                        Vīns

                        FRANCIJA

                           Brie de Meaux
                            (3)

                        Siers

                        FRANCIJA

                        Cadillac

                        Vīns

                        FRANCIJA

                        Calvados

                        Stiprie alkoholiskie dzērieni

                        FRANCIJA

                           Camembert de Normandie
                            (4)

                        Siers

                        FRANCIJA

                        Canard à foie gras du Sud-Ouest

                        Gaļas produkti (termiski apstrādāti, sālīti, kūpināti u. c.)

                        FRANCIJA

                        Chablis

                        Vīns

                        FRANCIJA

                        Champagne

                        Vīns

                        FRANCIJA

                        Châteauneuf-du-Pape

                        Vīns

                        FRANCIJA

                        Cognac

                        Stiprie alkoholiskie dzērieni

                        FRANCIJA

                        Comté

                        Siers

                        FRANCIJA

                        Côtes de Provence

                        Vīns

                        FRANCIJA

                        Côtes du Rhône

                        Vīns

                        FRANCIJA

                        Côtes du Roussillon

                        Vīns

                        FRANCIJA

                           Emmental de Savoie
                            (5)

                        Siers

                        FRANCIJA

                        Graves (Graves de Vayres)

                        Vīns

                        FRANCIJA

                        Haut-Médoc

                        Vīns

                        FRANCIJA

                        Huile essentielle de lavande de Haute-Provence

                        Ēteriskā eļļa – lavanda

                        FRANCIJA

                        Jambon de Bayonne

                        Gaļas produkti (termiski apstrādāti, sālīti, kūpināti u. c.)

                        FRANCIJA

                        Languedoc (Coteaux du Languedoc)

                        Vīns

                        FRANCIJA

                        Margaux

                        Vīns

                        FRANCIJA

                        Médoc

                        Vīns

                        FRANCIJA

                        Pommard

                        Vīns

                        FRANCIJA

                        Pruneaux d'Agen

                        Svaigi vai pārstrādāti augļi, dārzeņi un labība –– žāvētas termiski apstrādātas plūmes

                        FRANCIJA

                        Reblochon

                        Siers

                        FRANCIJA

                        Rhum de la Martinique

                        Stiprie alkoholiskie dzērieni

                        FRANCIJA

                        Romanée Saint-Vivant

                        Vīns

                        FRANCIJA

                        Roquefort

                        Siers

                        FRANCIJA

                        Saint-Emilion

                        Vīns

                        FRANCIJA

                        Saint-Julien

                        Vīns

                        FRANCIJA

                        Sauternes

                        Vīns

                        FRANCIJA

                        Val de Loire

                        Vīns

                        ITĀLIJA

                        Asti

                        Vīns

                        ITĀLIJA

                        Barbaresco

                        Vīns

                        ITĀLIJA

                        Barbera d'Alba

                        Vīns

                        ITĀLIJA

                        Barbera d'Asti

                        Vīns

                        ITĀLIJA

                        Barolo

                        Vīns

                        ITĀLIJA

                        Brachetto d'Acqui

                        Vīns

                        ITĀLIJA

                        Conegliano Valdobbiadene – Prosecco

                        Vīns

                        ITĀLIJA

                        Dolcetto d'Alba

                        Vīns

                        ITĀLIJA

                           Fontina
                            (6)

                        Siers

                        ITĀLIJA

                        Franciacorta

                        Vīns

                        ITĀLIJA

                           Gorgonzola
                            (7)

                        Siers

                        ITĀLIJA

                           Grana Padano
                            (8)

                        Siers

                        ITĀLIJA

                        Grappa

                        Stiprie alkoholiskie dzērieni

                        ITĀLIJA

                        Mortadella Bologna

                        Gaļas produkti (termiski apstrādāti, sālīti, kūpināti u. c.)

                        ITĀLIJA

                           Parmigiano Reggiano
                            (9)

                        Siers

                        ITĀLIJA

                           Prosciutto di Parma
                            (10)

                        Gaļas produkti (termiski apstrādāti, sālīti, kūpināti u. c.)

                        ITĀLIJA

                        Prosciutto di S. Daniele

                        Gaļas produkti (termiski apstrādāti, sālīti, kūpināti u. c.)

                        ITĀLIJA

                        Prosciutto Toscano

                        Gaļas produkti (termiski apstrādāti, sālīti, kūpināti u. c.)

                        ITĀLIJA

                           Provolone Valpadana
                            (11)

                        Siers

                        ITĀLIJA

                        Soave

                        Vīns

                        ITĀLIJA

                        Taleggio

                        Siers

                        ITĀLIJA

                        Toscano

                        Eļļas un tauki (sviests, margarīns, eļļa u. c.) – olīveļļa

                        ITĀLIJA

                        Toscano/Toscana

                        Vīns

                        ITĀLIJA

                        Vino Nobile di Montepulciano

                        Vīns

                        KIPRA

                        Ζιβανία (Zivania)

                        Stiprie alkoholiskie dzērieni

                        KIPRA

                        Κουμανταρία (Commandaria)

                        Vīns

                        KIPRA

                           Ούζο (Ouzo)
                            (12)

                        Stiprie alkoholiskie dzērieni

                        UNGĀRIJA

                        Pálinka

                        Stiprie alkoholiskie dzērieni

                        UNGĀRIJA

                        Szegedi téliszalámi/Szegedi szalámi

                        Gaļas produkti (termiski apstrādāti, sālīti, kūpināti u. c.)

                        UNGĀRIJA

                        Tokaj

                        Vīns

                        UNGĀRIJA

                        Törkölypálinka

                        Stiprie alkoholiskie dzērieni

                        AUSTRIJA

                        Inländerrum

                        Stiprie alkoholiskie dzērieni

                        AUSTRIJA

                        Jägertee/Jagertee/Jagatee

                        Stiprie alkoholiskie dzērieni

                        POLIJA

                        Polska Wódka/Polish Vodka

                        Stiprie alkoholiskie dzērieni

                        POLIJA

                        Wódka ziołowa z Niziny Północnopodlaskiej/Herbal vodka from the North Podlasie Lowland

                        Stiprie alkoholiskie dzērieni

                        PORTUGĀLE

                        Douro

                        Vīns

                        PORTUGĀLE

                        Porto, Port jeb Oporto

                        Vīns

                        SLOVĀKIJA

                        Vinohradnícka oblasť Tokaj

                        Vīns

                        ZVIEDRIJA

                        Svensk Vodka/Swedish Vodka

                        Stiprie alkoholiskie dzērieni

                        APVIENOTĀ KARALISTE

                        Scotch Whisky

                        Stiprie alkoholiskie dzērieni

                  B DAĻA
            Centrālamerikas puses republiku ģeogrāfiskās izcelsmes norādes, kas ir aizsargātas ES pusē saskaņā ar šā nolīguma IV daļas VI sadaļu (Intelektuālais īpašums)

                        Valsts

                        Nosaukums

                        Ražojums

                        Kostarika

                        Café de Costa Rica

                        Kafija

                        Kostarika

                        Banano de Costa Rica

                        Augļi

                        Salvadora

                        Café Apaneca-Ilamapetec

                        Kafija

                        [Salvadora]

                        [Bálsamo de El Salvador]

                        [Augu ekstrakti]

                        Gvatemala

                        Café Antigua

                        Kafija

                        Gvatemala

                        Ron de Guatemala

                        Stiprie alkoholiskie dzērieni

                        Hondurasa

                        Cafés del Occidente Hondureño/Honduras Western Coffee

                        Kafija

                        Hondurasa

                        Café de Marcala

                        Kafija

                        Panama

                        Seco de Panamà

                        Stiprie alkoholiskie dzērieni

            (1)  Grieķijas vai Kipras ražojums.

            (2)  Reģistrēts Gvatemalā, Hondurasā, Nikaragvā un Panamā; iebildumu procedūras joprojām nav pabeigtas Kostarikā un Salvadorā.

            (3)  Reģistrēts Kostarikā, Hondurasā, Nikaragvā un Panamā; iebildumu procedūras joprojām nav pabeigtas Salvadorā un Gvatemalā.

            (4)  Reģistrēts Kostarikā, Hondurasā, Nikaragvā un Panamā; iebildumu procedūras joprojām nav pabeigtas Salvadorā un Gvatemalā.

            (5)  Reģistrēts Hondurasā, Nikaragvā un Panamā; iebildumu procedūras joprojām nav pabeigtas Kostarikā, Salvadorā un Gvatemalā.

            (6)  Reģistrēts Salvadorā, Hondurasā, Nikaragvā un Panamā; iebildumu procedūras joprojām nav pabeigtas Kostarikā un Gvatemalā.

            (7)  Reģistrēts Hondurasā, Nikaragvā un Panamā; iebildumu procedūras joprojām nav pabeigtas Kostarikā, Salvadorā un Gvatemalā.

            (8)  Reģistrēts Kostarikā, Gvatemalā, Hondurasā, Nikaragvā un Panamā; iebildumu procedūras joprojām nav pabeigtas Salvadorā.

            (9)  Reģistrēts Hondurasā, Nikaragvā un Panamā; iebildumu procedūras joprojām nav pabeigtas Kostarikā, Salvadorā un Gvatemalā.

            (10)  Reģistrēts Kostarikā, Gvatemalā, Hondurasā, Nikaragvā un Panamā; iebildumu procedūras joprojām nav pabeigtas Salvadorā.

            (11)  Reģistrēts Hondurasā, Nikaragvā un Panamā; iebildumu procedūras joprojām nav pabeigtas Kostarikā, Salvadorā un Gvatemalā.

            (12)  Grieķijas vai Kipras ražojums.


title: Padomes Lēmums (KĀDP) 2017/1504 (2017. gada 24. augusts), ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku

text:
               26.8.2017

               LV

               Eiropas Savienības Oficiālais Vēstnesis

               L 221/22

         PADOMES LĒMUMS (KĀDP) 2017/1504
   (2017. gada 24. augusts),
   ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2016. gada 27. maijā pieņēma Lēmumu (KĀDP) 2016/849 (1) par ierobežojošiem pasākumiem pret Korejas Tautas Demokrātisko Republiku (“KTDR”), ar ko atcēla Lēmumu 2013/183/KĀDP un inter alia īstenoja Apvienoto Nāciju Organizācijas Drošības padomes (ANO DP) Rezolūcijas 1718 (2006), 1874 (2009), 2087 (2013), 2094 (2013) un 2270 (2016).

               (2)

               ANO DP 2017. gada 5. augustā pieņēma Rezolūciju 2371 (2017), ar kuru nosaka jaunus pasākumus pret KTDR, iekļaujot sarakstā personas un vienības, tostarp KTDR Foreign Trade Bank un Korea National Insurance Corporation (“KNIC”), kam piemēro līdzekļu iesaldēšanu.

               (3)

               ANO DPR 2371 (2017) 26. punktā ir paredzēts īpašs izņēmums no noteikumiem par līdzekļu iesaldēšanu finanšu darījumiem ar KTDR Foreign Trade Bank vai KNIC konkrētos apstākļos.

               (4)

               Padome 2017. gada 10. augustā pieņēma Īstenošanas lēmumu (KĀDP) 2017/1459 (2), ar ko KTDR Foreign Trade Bank un KNIC iekļauj Lēmuma (KĀDP) 2016/849 I pielikumā. Atbrīvojumiem, kas paredzēti ANO DPR 2371 (2017) 26. punktā, arī būtu jāstājas spēkā.

               (5)

               Ieraksts par KNIC būtu jāsvītro no Lēmuma (KĀDP) 2016/849 II pielikuma, jo tas tagad ir iekļauts I pielikumā.

               (6)

               Šajā lēmumā paredzēto pasākumu īstenošanai ir vajadzīga Savienības turpmāka rīcība.

               (7)

               Tāpēc būtu attiecīgi jāgroza Lēmums (KĀDP) 2016/849,

         IR PIEŅĒMUSI ŠO LĒMUMU.
   1. pants
   Lēmumu (KĀDP) 2016/849 groza šādi:

               1)

               lēmuma 27. panta 7. punktu aizstāj ar šādu:
               “7.   Aizliegumu, kas noteikts 1. punkta a) apakšpunktā un 2. punktā nepiemēro,

                           a)

                           ja Sankciju komiteja, izskatot katru gadījumu atsevišķi, ir noteikusi, ka izņēmums ir vajadzīgs, lai atvieglotu to starptautisko un nevalstisko organizāciju darbu, kuras KTDR veic palīdzības un atbalsta darbības KTDR civiliedzīvotāju labā;

                           b)

                           attiecībā uz finanšu darījumiem ar KTDR Foreign Trade Bank vai Korean National Insurance Corporation (KNIC), ja šādi darījumi ir paredzēti vienīgi diplomātisko misiju darbībai KTDR vai humānās palīdzības darbībām, kuras veic vai koordinē Apvienoto Nāciju Organizācija.”;

               2)

               lēmuma 36.a pantu aizstāj ar šādu:
               “36.a pants
               Atkāpjoties no pasākumiem, kas paredzēti ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) un 2371 (2017), ar noteikumu, ka Sankciju komiteja ir noteikusi, ka izņēmums ir vajadzīgs, lai atvieglotu to starptautisko un nevalstisko organizāciju darbu, kuras KTDR veic palīdzības un atbalsta darbības KTDR civiliedzīvotāju labā, dalībvalsts kompetentā iestāde piešķir nepieciešamo atļauju.”;

               3)

               Lēmuma (KĀDP) 2016/849 II pielikumu groza tā, kā izklāstīts šā lēmuma pielikumā.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 24. augustā

            Padomes vārdā –

            priekšsēdētājs

         M. MAASIKAS

      (1)  Padomes Lēmums (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (OV L 141, 28.5.2016., 79. lpp.).

      (2)  Padomes Īstenošanas lēmums (KĀDP) 2017/1459 (2017. gada 10. augusts), ar ko īsteno Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku (OV L 208, 11.8.2017., 38. lpp.).

      PIELIKUMS
      No Lēmuma (KĀDP) 2016/849 II pielikuma II daļas B sadaļas (Vienības) svītro šādu ierakstu:

                     “3.

                        Korea National Insurance Corporation (KNIC) un tā filiāles

                        Korea Foreign Insurance Company

                        Haebangsan-dong, Central District, Pyongyang, KTDR

                        Rahlstedter Strasse 83 a, 22149 Hamburg

                                    Korea National Insurance Corporation of Alloway, Kidbrooke Park Road, Blackheath,

                                    London SE30LW

                     3.7.2015.

                     Valsts īpašumā esošs un valsts kontrolēts uzņēmums Korea National Insurance Corporation (KNIC), kas gūst ievērojamus ienākumus ārvalstu valūtā, kuri varētu sniegt ieguldījumu KTDR kodolmateriālu, ballistisko raķešu vai citu masu iznīcināšanas ieroču programmās.
                     Turklāt KNIC galvenā mītne Phenjanā ir saistīta ar Korejas Strādnieku partijas 39. biroju, kas ir sarakstā iekļauta vienība.”


title: 2013/608/ES: Eiropas Parlamenta Lēmums ( 2013. gada 17. aprīlis ) par Eiropas Savienības Pamattiesību aģentūras 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/319

      EIROPAS PARLAMENTA LĒMUMS

   (2013. gada 17. aprīlis)
   par Eiropas Savienības Pamattiesību aģentūras 2011. finanšu gada budžeta izpildes apstiprināšanu
   (2013/608/ES)
   EIROPAS PARLAMENTS,

               —

               ņemot vērā Eiropas Savienības Pamattiesību aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Savienības Pamattiesību aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2007. gada 15. februāra Regulu (EK) Nr. 168/2007, ar ko izveido Eiropas Savienības Pamattiesību aģentūru (4), un jo īpaši tās 21. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0102/2013),

               1.

               sniedz Eiropas Savienības Pamattiesību aģentūras direktoram apstiprinājumu par Aģentūras 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Savienības Pamattiesību aģentūras direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 196. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 53, 22.2.2007., 1. lpp.

      (5)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      (2013. gada 17. aprīlis)
      ar konstatējumiem, kas ir neatņemama daļa no lēmuma par Eiropas Savienības Pamattiesību aģentūras 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Savienības Pamattiesību aģentūras 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Savienības Pamattiesību aģentūras 2011. finanšu gada pārskatiem ar Aģentūras atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Padomes 2007. gada 15. februāra Regulu (EK) Nr. 168/2007, ar ko izveido Eiropas Savienības Pamattiesību aģentūru (4), un jo īpaši tās 21. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0102/2013),

                  A.

                  tā kā Revīzijas palāta ir norādījusi – tā guvusi pamatotu pārliecību, ka Eiropas Savienības Pamattiesību aģentūras (“Aģentūra”) gada pārskati par 2011. finanšu gadu ir ticami un pakārtotie darījumi ir likumīgi un pareizi;

                  B.

                  tā kā Aģentūras 2011. gada kopējais budžets bija EUR 20 180 000 un Savienības sākotnējā iemaksa Aģentūras budžetā 2011. gadā bija EUR 19 978 200,

         Budžeta un finanšu pārvaldība

                  1.

                  atzinīgi vērtē to, ka Aģentūras gada pārskati visos būtiskajos aspektos patiesi atspoguļo Aģentūras finanšu stāvokli 2011. gada 31. decembrī, kā arī darbības rezultātus un naudas plūsmu minētajā datumā noslēgtajā gadā, kā to nosaka Aģentūras finanšu noteikumi un Komisijas galvenā grāmatveža pieņemtie grāmatvedības noteikumi;

                  2.

                  atzinīgi vērtē to, ka Aģentūras 2011. gada 31. decembrī slēgtā finanšu gada pārskatiem pakārtotie darījumi visos būtiskajos aspektos ir likumīgi un pareizi;

                  3.

                  ņem vērā, ka Revīzijas ziņojumā par Aģentūru nav izteikta neviena kritiska piezīme;

                  4.

                  konstatē, ka 2011. gadā Aģentūrai piešķirto apropriāciju izpilde bija 100 % apmērā; tomēr norāda, ka attiecībā uz maksājumu apropriācijām II sadaļā (“Administratīvie izdevumi”) Aģentūras budžeta izpilde bija 75 % un III sadaļā (“Pamatdarbības izdevumi”) – tikai 27 %; aicina Aģentūru veikt konkrētus pasākumus, ar kuriem uzlabotu budžeta sagatavošanu un maksājumu apropriāciju izpildi administratīvo un pamatdarbības izdevumu jomā;

         Cilvēkresursi

                  5.

                  norāda, ka 2012. gadā Eiropas Savienības Tiesa izskatīja trīs lietas attiecībā uz apgalvojumiem par personas psiholoģisku aizskaršanu darba vietā, pieteikuma uz amata vietu noraidīšanu un līgumdarbinieka līguma nepagarināšanu; norāda, ka 2011. gada 6. jūlijā ombuds sāka izskatīt lietu Nr. 0917/2011/(PMC) EIS, kuras pamatā ir apgalvojums par pienācīgu sūdzības iesniedzēja apgalvojumu neizskatīšanu attiecībā uz personas psiholoģisku aizskaršanu darba vietā un dokumentu nepareizu glabāšanu;

                  6.

                  norāda, ka vienā no 5. punktā minētajiem gadījumiem Eiropas Savienības Civildienesta tiesa pieņēma spriedumu par labu prasības iesniedzējam (2012. gada 18. septembra spriedums lietā F-58/10) un atcēla Aģentūras 2009. gada 16. oktobra lēmumu neuzsākt disciplinārlietu pret diviem darbiniekiem par personas psiholoģisku aizskaršanu darba vietā tāpēc, ka izmeklētājs nebija bijis objektīvs un atteicās nodrošināt liecinieku anonimitāti, un uzdeva tai atlīdzināt prasības iesniedzējam kaitējumu un apmaksāt radušos izdevumus; norāda, ka lietā F-112/10 Tiesa lēma par labu Aģentūrai, taču sūdzības iesniedzējs iesniedza apelāciju Vispārējā tiesā; norāda, ka lietā F-38/12 spriedums vēl nav pieņemts;

                  7.

                  ņemot vērā ar reputāciju saistīto risku, aicina Aģentūru detalizēti informēt budžeta izpildes apstiprinātājiestādi par procesuālajiem noteikumiem, tiesisko regulējumu un lietas izskatīšanas metodēm, kas tiek piemērotas, uzsākot un veicot iekšējo izmeklēšanu un ar mērķi nodrošināt liecinieku anonimitāti šādos iekšējās izmeklēšanas gadījumos;

                  8.

                  norāda, ka 2011. gadā Eiropas Birojs krāpšanas apkarošanai (OLAF) sāka izmeklēšanu; pieprasa, lai Aģentūra informētu budžeta izpildes apstiprinātājiestādi gan par OLAF veiktās izmeklēšanas, gan par ombuda lietas rezultātiem;

                  9.

                  norāda, ka Aģentūra reizi divos gados veic anonīmu darbinieku aptauju attiecībā uz viņu labsajūtu; īpaši atzīmē, ka 2012. gadā veiktajā aptaujā atklājās bažas attiecībā uz iekšējo konfliktu risināšanu un darbinieku labsajūtai veltīto uzmanību; norāda, ka Aģentūrā ir ieviesta pret diskrimināciju vērsta politika un izveidots uzticamu konsultantu tīkls ar mērķi samazināt konfliktsituāciju skaitu darba vietā un tās risināt visaptverošā veidā; aicina Aģentūru ievērot Revīzijas palātas ieteikumus konstatēto problēmu novēršanai, kā arī veikt visus pasākumus, kas nepieciešami, lai nekādos apstākļos nepieļautu šāda veida problēmu atkārtošanos nākotnē;

         Pārredzamība

                  10.

                  norāda, ka 2012. gada 12. un 14. decembrī Aģentūra iepazīstināja izpildvaldi un valdi ar noteikumu projektu ziņošanai par pārkāpumiem; norāda, ka tika nolemts šos noteikumus oficiāli pieņemt pēc apspriešanās ar Komisijas dienestiem; norāda, ka pa šo laiku Aģentūra pieņēma Komisijas vadlīniju principus; aicina Aģentūru informēt budžeta izpildes apstiprinātājiestādi par noteikumu īstenošanu;

                  11.

                  norāda, ka Aģentūras tīmekļa vietnē ir publicēti dažu valdes locekļu curriculum vitae (CV) un interešu deklarācijas; norāda, ka izpilddirektors un valdes locekļi ir publiskojuši tikai CV; aicina Aģentūru publiskot trūkstošo informāciju un cik vien iespējams ātri informēt budžeta izpildes apstiprinātājiestādi par šajā jautājumā sasniegto progresu;

         Iekšējā revīzija

                  12.

                  norāda, ka Aģentūra ir ieviesusi līgumu piešķiršanas procedūru, lai mazinātu iespējamos interešu konfliktus, un iekšējās revīzijas dienesti (IRD) šo procedūru pārbaudīja un sniedza deviņus ieteikumus, un tie visi tika ieviesti; norāda, ka IRD dažus no Aģentūras ieviestajiem pasākumiem uzskata par labu praksi, jo īpaši IT lietojumprogrammu attiecībā uz līgumu slēgšanu saistībā ar iepirkuma procedūru, kuru Aģentūra izstrādāja ar mērķi izstrādāt iepirkuma procesu standarta dokumentāciju; norāda, ka IT lietojumprogrammas “matricas” budžeta modulis, ko Aģentūra izmanto projekta vadībā, ir saistīts ar grāmatvedības uzskaites dokumentiem, kas pamatojas uz uzkrājumu grāmatvedību, un tas ļauj ik dienu tiešsaistē atjaunināt budžeta izpildes norisi;

                  13.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāli konstatējumi, atsaucas uz 2013. gada 17. aprīļa rezolūciju (6) par aģentūru darbību, finanšu pārvaldību un kontroli.

         (1)  OV C 388, 15.12.2012., 196. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 53, 22.2.2007., 1. lpp.

         (5)  OV L 357, 31.12.2002., 72. lpp.

         (6)  Pieņemtie teksti, P7_TA(2013)0134 (skatīt šā Oficiālā Vēstneša 374. lpp.).


title: Padomes Lēmums (ES) 2017/885 (2017. gada 22. maijs), ar ko ieceļ Reģionu komitejas locekļa aizstājēju, ko izvirzījusi Vācijas Federatīvā Republika

text:
               24.5.2017

               LV

               Eiropas Savienības Oficiālais Vēstnesis

               L 135/22

         PADOMES LĒMUMS (ES) 2017/885
   (2017. gada 22. maijs),
   ar ko ieceļ Reģionu komitejas locekļa aizstājēju, ko izvirzījusi Vācijas Federatīvā Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Nils WIECHMANN kunga pilnvaru termiņa beigām ir atbrīvojusies Reģionu komitejas locekļa aizstājēja vieta.

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājēju tiek iecelta:

               —

                  Heike SCHARFENBERGER kundze, Mitglied des Landtags Rheinland-Pfalz.

         2. pants
   Šis lēmums stājas spēkā tā pieņemšanas dienā.

      Briselē, 2017. gada 22. maijā

            Padomes vārdā –

            priekšsēdētājs

         E. BARTOLO

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).